Kamu bisa jelasin ke aku soal One World Trade Center dalam bahasa melayu?

One World Trade Center (juga dikenali sebagai 1 World Trade Center, One WTC, atau 1 WTC; bangunan yang sekarang bergelar Freedom Tower ketika kerja tapak permulaan) adalah nama bagi dua buah bangunan di Lower Manhattan, Bandaraya New York. Gelaran ini terutama sekali meruju kepada bangunan utama kompleks World Trade Center baru dan juga pencakar langit tertinggi di Amerika Syarikat. Binaan super tinggi bertingkat 104  ini berkongsi nama dengan Menara Kembar utara di World Trade Center asal yang binasa pada serangan 11 September. Ia berdiri di sudut barat laut  tapak World Trade Center, di atas tapak 6 World Trade Center yang asal. Bangunan berkenaan didampingi oleh West Street di barat, Vesey Street di timur, Fulton Street di selatan, dan Washington Street di utara. Pembinaan asas dan kelengkapan berkenaan bagi 1 WTC bermula pada 27 April 2006. Pada 30 Mac 2009, Lembaga Pelabuhan New York dan New Jersey mengesahkan bahawa bangunan berkenaan akan dikenali dengan nama rasminya iaitu One World Trade Center daripada timangan Freedom Tower. Ketinggiannya hingga ke bumbung adalah 104 tingkat piawai, tetapi hanya mempunyai 94 tingkat yang sebenar.

Struktur keluli 1 WTC mencapai kemuncaknya pada 30 Ogos 2012. Pada 10 Mei 2013, dipasangnya komponen terakhir bagi puncaknya, maka One World Trade Center menjadi bangunan keempat tertinggi di dunia. Dengan puncaknya, bangunan ini mencapai ketinggian simbolik  yang memaksudkan tahun Perisytiharan Kemerdekaan Amerika Syarikat. Ia sudah pun menjadi binaan tertinggi di Bandaraya New York sejak memintas ketinggian Bangunan Empire State pada 30 April 2012. Kompleks baru World Trade Center di mana One World Trade Center dibuka pada 3 November 2014, dirancangkan mempunyai tiga lagi bangunan pejabat bertingkat tinggi yang terletak di sepanjang Greenwich Street, dan juga National September 11 Memorial & Museum yang terletak dekat selatan One World Trade Center, di mana pernah berdirinya Menara Kembar. Pembinaannya adalah sebahagian usaha untuk memperingati dan membina semula ekoran kemusnahan kompleks asal World Trade Center pada kejadian 11 September 2001.